钦定古今图书集成/明伦汇编/官常典/第740卷 > 时植
## 钦定古今图书集成/明伦汇编/官常典/第740卷 > 时植

按《明外史忠义传》：“植字良材，通许人。入赀为国子生。
正德六年春，除四川梁山主簿，摄县事。其年十一月，
贼方四等转掠梁山，植率众拒却之，斩获数十级。逾
月复至，植誓与城存亡相拒数日，力不支，城陷被执。
贼说降，不屈，胁取其印，不予，大骂死。妻贾氏闻变即
自缢死。女方九岁，见母死，亦赴火死。事闻，赠植知县”，
录其女，表其妻为《贞烈》。